<classify> Akizungumza na gazeti hili, baada ya mazoezi yaliyofanyika Uwanja wa Taifa, Mkwasa alisema kikosi chake kipo tayari kutetea bendera ya Taifa, kwani wameshafanyia kazi upunguzo waliouona katika mchezo wa kwanza.Timu ipo vizuri na wachezaji wote wapo isipokuwa Mbwana Samatta ambaye anatarajiwa kuwasili kesho jana kuungana na wenzake na kama ulivyoona morali ipo juu, nina uhakika wa kushinda ili kujiweka nafasi nzuri, alisema Mkwasa.Mshambuliaji Thomas Ulimwengu anayecheza TP Mazembe ya Jamhuri ya Kidemokrasia ya Congo DRC ni miongoni mwa wachezaji ambao walikuwepo mazoezini juzi. Katika mazoezi hayo, Mkwasa alionekana kutilia mkazo zaidi safu ya ushambuliaji akiwasimamia Elias Maguli, Ulimwengu na John Bocco.Mchezo huo wa kuwania kufuzu fainali za Kombe la Mataifa ya Afrika AFCON mwakani kutoka Kundi G unatarajiwa kuwa na ushindani, kwani Misri wana pointi saba na Taifa Stars ina pointi moja.Misri utakuwa mchezo wao wa mwisho, wakati Taifa Stars baada ya mchezo huo itabakisha mchezo mmoja ugenini dhidi ya Nigeria. Kwa mujibu wa Ofisa Habari wa Shirikisho la Soka Tanzania TFF, mchezo wa Jumamosi utachezeshwa na mwamuzi Meya Bastred akisaidiana na Mihndou Gauthar na Vinga Theophil na mwamuzi wa mezani ni Oboga Eric wote kutoka, Gabon.Katika kundi hilo, Misri ndiyo wanaongoza wakiwa na pointi saba wakifuatiwa na Nigeria wenye pointi mbili Tanzania na Tanzania ya tatu ikiwa na pointi moja. Kundi lina timu tatu tu baada ya Chad kujitoa. Wakati huo huo, msafara wa watu 60 wakiwemo wachezaji, viongozi na mashabiki wa Misri uliwasili Dar es Salaam jana tayari kwa mchezo huo.  <topic>: MICHEZO 